Държавен вестник, бр. 32, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  32
Раздел пети – Общи и финансови разпоредби
Член 33
Обменът на хора по раздел първи на тази 
програма се осъществява в съответствие със 
следните общи разпоредби:
а. Всяка от договарящите се страни съоб-
щава на другата един месец предварително 
кратки биографични данни и програма на 
посещението на разменяните лица, както и 
чуждите езици, които те владеят.
б. Приемащата страна уведомява свое-
временно изпращащата страна за нейното 
одобрение за изпращаните лица.
в. Изпращащата страна уведомява приема-
щата страна за начина на пътуване и датата на 
пристигане на лицата най-малко две седмици 
преди тяхното заминаване.
Член 34
В случай на размяна на изложби, индивиду-
ални изпълнители и изпълнителски групи по 
тази програма изпращащата страна предоставя 
на приемащата страна необходимите мате-
риали за публикуване на каталог и реклама 
три месеца преди откриването на изложбата.
Експонатите се изпращат до приемащата 
страна най-малко десет дни преди откриването 
на изложбата, в случай че при изпращането им 
тя не се придружава от упълномощено лице.
Член 35
Обменът по тази програма се осъществя-
ва в съответствие със следните финансови 
разпоредби:
а. В случаите на обмен на индивидуални 
изпълнители или изпълнителски групи при-
емащата страна поема разходите за наемане 
на зали, отпечатване на постери, изготвяне 
на покани и всички други разходи, свързани 
с рекламирането на представленията.
б. В случаите на размяна на изложби по 
тази програма изпращащата страна покрива 
транспортните разходи и застраховката на 
експонатите до столицата на приемащата 
държава и обратно. Приемащата страна по-
крива застраховката на експонатите по време 
на изложбата. Приемащата страна покрива 
разходите за вътрешен транспорт, освобож-
даване от митницата, наемане на изложбени 
зали, публикуване на каталог и реклами. В 
случай на изложби на национални съкровища 
условията по обмена и престоя се договарят 
със специално споразумение.
Член 36
Лицата, обменяни по раздел втори на тази 
програма, се предлагат от изпращащата страна 
не по-късно от четири месеца предварител-
но и се одобряват от приемащата страна. 
Предложенията включват информация за 
професионалната квалификация и работните 
планове на кандидатите и тяхното владеене 
на чужди езици. Предложенията се съставят 
на английски език.
Член 37
Приемащата страна освобождава стипенди-
антите по тази програма от такса за обучение 
и им осигурява:
а. Стипендия съобразно действащото за-
конодателство.
б. Настаняване в студентско общежитие 
и ползване на студентски стол – срещу за-
плащане.
в. Достъп до библиотеки, архиви, лабора-
тории и др.
Член 38
Всяка от договарящите се страни осво-
бождава гражданите на другата страна, които 
пътуват по тази програма, от такси, свързани 
с тяхното пребиваване или с продължаване 
срока на техния престой. 
Член 39
Изпращащата страна или кандидатът по-
емат транспортните разходи до столицата на 
приемащата страна и обратно. Транспортните 
разходи в страната, свързани с изпълнението 
на работната програма или обучението, се 
поемат от приемащата страна.
Член 40
Всички дейности, предвидени в тази про-
грама, се изпълняват в съответствие с при-
лаганите в двете страни закони и наредби.
Член 41
Всяка договаряща се страна улеснява в 
съответствие със своите вътрешни разпоредби 
достъпа на лицата, обменяни по раздел втори 
на тази програма, до съответните научни и 
културни институции, както и изследовател-
ските работи на тези лица.
Член 42
Тази програма не изключва други форми 
и инициативи за обмен в областта на обра-
зованието, науката и културата, които могат 
да бъдат осъществени допълнително. Този 
обмен се съгласува по дипломатически път.
Член 43
Разходите по изработването на филми, 
микрофилми и фотостати на исторически и 
културни документи се поемат от страната, 
подала заявка.
Член 44
Оказването на медицинска помощ на 
гражданите на едната договаряща се страна 
при пребиваването им в другата страна във 
връзка с изпълнението на тази програма се 
осъществява в съответствие с действащото в 
приемащата страна законодателство.